**ระเบียบวาระการประชุม สภาองค์การบริหารส่วนตำบลย่านยาว**

**สมัยประชุมสามัญ ประจำปี พ.ศ. ๒๕๖๔**

**สมัยแรก**

**วันที่ ๘ กุมภาพันธ์ พ.ศ. ๒๕๖๔ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลย่านยาว**

\*\*\*\*\*\*\*\*\*\*\*\*\*\*\*\*\*\*\*\*

**เริ่มประชุมเวลา ๐๙.๓๐ น.**

 เมื่อที่ประชุมพร้อมแล้ว เลขานุการสภาองค์การบริหารส่วนตำบลย่านยาวได้เชิญสมาชิกสภาฯ ผู้เข้าร่วมประชุมสภาฯ และผู้เข้ารับฟังการประชุมสภาฯ เข้านั่งประจำที่นั่งที่ได้จัดเตรียมไว้ และได้เชิญประธานสภาองค์การบริหารส่วนตำบลย่านยาว ได้จุดธูป เทียน บูชาพระรัตนตรัย และดำเนินการประชุมตามระเบียบวาระต่อไป

ระเบียบวาระที่ ๑ เรื่องประธานแจ้งให้ที่ประชุมทราบ

 ๑.๑. แนะนำพนักงานส่วนตำบล ที่โอนย้ายมา หนึ่งรายคือ นางนภารัตน์ จิตรธร

ประธานสภาฯ ขอแนะนำพนักงานส่วนตำบล รายนางนภารัตน์ จิตรธร ตำแหน่งหัวหน้าสำนักงานปลัด โอนย้ายมาจาก องค์การบริหารส่วนตำบลตาลเตี้ย อำเภอเมือง จังหวัดสุโขทัย

ที่ประชุมสภาฯ รับทราบ

ระเบียบวาระที่ ๒ เรื่อง รับรองรายงานการประชุมสภา สมัยประชุมสามัญ สมัยที่ ๔ ครั้งที่ ๑ เมื่อวันที่ ๑๔ ธันวาคม ๒๕๖๓ จำนวน ๙ หน้า สมัยที่ ๓ ครั้งที่ ๑ ประจำปี ๒๕๖๓ เมื่อวันที

ประธานสภาฯ ขอให้ที่ประชุมได้ตรวจรายงานการประชุมสภา สมัยประชุมสามัญสมัยที่ ๔ ครั้งที่ ๑ เมื่อวันที่ ๑๔ ธันวาคม ๒๕๖๓ จำนวน ๙ หน้า ซึ่งคณะกรรมการตรวจรายงานการประชุมสภาฯได้ตรวจเรียบร้อยแล้ว มีสมาชิกสภาท่านใดจะขอแก้ไขรายงานการประชุมครั้งที่ผ่านมาหรือไม่

มติที่ประชุมสภาฯ รับรองรายงานการประชุมสภา สมัยประชุมสามัญ สมัยที่ ๔ ครั้งที่ ๑

ประจำปี พ.ศ.๒๕๖๓เมื่อวันที่ ๑๔ ธันวาคม ๒๕๖๓ จำนวน ๙ หน้า ไม่มีสมาชิกสภาท่านใดขอแก้ไข

ระเบียบวาระที่ ๓ เรื่อง กระทู้ถาม

 ๓.๑ .ไม่มี

ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 ๔.๑. ไม่มี

ระเบียบวาระที่ ๕ เรื่องที่เสนอใหม่

 ๕.๑ พิจารณาร่างแผนพัฒนาท้องถิ่น(๒๕๖๑-๒๕๖๕)เพิ่มเติมฉบับที่ ๒ พ.ศ.๒๕๖๔

 (๑) โครงการ ระบบบริการอัจฉริยะ (ใช้บริการได้ง่ายเพียงปลายนิ้วสัมผัส) smart e-service

 (๒) โครงการ ระบบโครงสร้างพื้นฐานอัจฉริยะ (smart Infrastcture)

ประธานสภาฯ เชิญนักวิเคราะห์นโยบายและแผนได้นำเสนอให้ที่ประชุมทราบ

นักวิเคราะห์ฯ เรียนท่านประธานสภาฯที่เคารพ กระผม พ.จ.อ.เด่นชัย ตรีเหรา ตำแหน่งนักวิเคราะห์นโยบายและแผนชำนาญการ ขอนำเสนอร่างแผนพัฒนาท้องถิ่น พ.ศ.๒๕๖๑-๒๕๖๕ เพิ่มเติม ฉบับที่ ๒ พ.ศ.๒๕๖๔ ได้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม ฉบับที่ ๒ พ.ศ.๒๕๕๙ และแก้ไขเพิ่มเติมฉบับที่ ๓ พ.ศ.๒๕๖๑ประกอบกับหนังสือกระทรวงมหาดไทย ด่วนที่สุด ที่ มท ๐๘๐๑.๓/ว๒๙๓๑ ลงวันที่ ๑๕ พฤษภาคม ๒๕๖๑ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ.๒๕๖๑-๒๕๖๕) ขององค์กรปกครองส่วนท้องถิ่นกำหนดให้แผนพัฒนาท้องถิ่นเป็นระยะเวลา ๕ ปี เพื่อให้สอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปีจังหวัด แผนปฏิบัติราชการกลุ่มจังหวัด ตลอดจนสามารถบูรณาการแผนงาน/กิจกรรมและงบประมาณในพื้นที่ได้อย่างมีประสิทธิภาพ อันก่อให้เกิดประโยชน์สูงสุดกับประชาชน องค์การบริหารส่วนตำบลย่านยาว มีอำนาจหน้าที่ในการจัดการระบบการบริหารและบริการสาธารณะเพื่อประโยชน์สุขของประชาชนในท้องถิ่น ตามวิสัยทัศน์การพัฒนาตำบลย่านยาว" ย่านยาวตำบลบริการดี สุขภาวะดี และสิ่งแวดล้อมดี" ซึ่งในปีงบประมาณ พ.ศ.๒๕๖๔ องค์การบริหารส่วนตำบลย่านยาวได้รับเงินรางวัลในการเข้าร่วมโครงการประเมิน องค์กรปกครองส่วนท้องถิ่นที่มีการบริหารกิจการบ้านเมืองที่ดี ประจำปี พ.ศ.๒๕๖๓ จากสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น จำนวนหนึ่งล้านบาท ทางผู้บริหารได้มีนโยบายจะพัฒนาระบบการให้บริการสาธารณะให้มีความสะดวก ง่าย รวดเร็ว ประหยัดด้านเวลา และสามารถเข้าใช้บริการนอกเหนือจากเวลาราชการได้ และพัฒนาการด้านสารสนเทศ ระบบข้อมูลในการพัฒนาเช่นข้อมูลแหล่งน้ำ ข้อมูลถนน อ่าง หนองน้ำสาธารณะ ภายในตำบลย่านยาว เพื่อทราบพิกัด ที่ตั้งจุดเริ่มต้น จุดสิ้นสุด ลักษณะของผิวทาง ความกว้างของถนน เพื่อให้การวางแผนการพัฒนาโครงสร้างพื้นฐานเป็นไปอย่างมีประสิทธิภาพมีความครอบคลุม สามารถแก้ไขปัญหาความเดือดร้อนให้แก่ประชาชนได้อย่างรวดเร็วทั่วถึง จึงได้จัดทำโครงการจำนวนสองโครงการ คือ ๑.โครงการ Smart Infrastructure ประจำปี พ.ศ.๒๕๖๔ และ ๒. โครงการพัฒนาฐานข้อมูลการบริการแบบเบ็ดเสร็จ ณ จุดเดียว(E-Smart service) "ขอรับบริการง่ายนิดเดียวเพียงปลายนิ้วสัมผัส" แต่เนื่องจากโครงการที่เสนอมาทั้งสองโครงการไม่ได้กำหนดไว้ในแผนพัฒนาท้องถิ่น และได้ผ่านการพิจารณาของคณะกรรมการสนับสนุนแผนพัฒนาท้องถิ่นและคณะกรรมการพัฒนาท้องถิ่นมาแล้ว ลำดับนี้จะต้องเสนอให้สภาองค์การบริหารส่วนตำบลย่านยาวได้พิจารณาต่อไป สำหรับรายละเอียดโครงการทั้งสองโครงการปรากฏในร่างแผนพัฒนาท้องถิ่น(พ.ศ.๒๕๖๑-๒๕๖๕)ฉบับเพิ่มเติม ครั้งที่ ๒ งบประมาณ ๒๕๖๔ ที่ได้จัดส่งให้สมาชิกสภาองค์การบริหารส่วนตำบลย่านยาวพร้อมกับหนังสือนัดประชุมสภาฯแล้ว

ประธานสภาฯ ขอเชิญเลขานุการสภาฯได้แจ้งระเบียบ ข้อกฎหมายให้สมาชิกสภาองค์การบริหารส่วนตำบลย่านยาวได้รับทราบก่อนที่จะมีการลงมติ

เลขานุการสภาฯ ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม ฉบับที่ ๒ พ.ศ.๒๕๕๙ และแก้ไขเพิ่มเติมฉบับที่ ๓ พ.ศ.๒๕๖๑

หมวด ๔ การแก้ไข การเพิ่มเติมหรือการเปลี่ยนแปลงแผนพัฒนาท้องถิ่น ข้อ ๒๑ การแก้ไขแผนพัฒนาท้องถิ่นเป็นอำนาจของผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้ง สภาท้องถิ่น อำเภอ และจังหวัดทราบด้วย ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กร ปกครองส่วนท้องถิ่นดำเนินการตามขั้นตอน ดังนี้

 (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา ท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

 (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา ท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติม ให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ด้วยเมื่อแผนพัฒนาท้องถิ่นที่เพิ่มเติมได้รับ ความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้ง ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่น ประกาศใช้

 ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่าง แผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ด้วยเมื่อแผนพัฒนา ท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่น ประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ ผู้บริหารท้องถิ่นประกาศใช้

 ข้อ ๒๒/๒ ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับ โครงการพระราช

ดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่ เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา ๔๖ แห่ง พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ด้วย และเมื่อแผนพัฒนา ท้องถิ่นที่เพิ่มเติมหรือเปลี่ยนแปลงได้รับความเห็นชอบแล้วให้ปิดประกาศให้ประชาชนทราบโดย เปิดเผยไม่น้อยกว่าสามสิบวัน นับแต่วันที่ได้รับความเห็นชอบการเพิ่มเติมหรือเปลี่ยนแปลง แผนพัฒนาท้องถิ่นดังกล่าว

ประธานสภาฯ ก่อนที่จะมีการลงมติให้ความเห็นชอบร่างแผนพัฒนาท้องถิ่น ๒๕๖๑-๒๕๖๕ เพิ่มเติมครั้งที่ ๒ พ.ศ.๒๕๖๔ มีสมาชิกสภาฯท่านใดจะประสงค์อภิปรายประเด็นใดหรือไม่

ที่ประชุมสภาฯ ไม่มี

ประธานสภาฯ ต่อไปจะเป็นการลงมติให้ความเห็นชอบร่างแผนพัฒนาท้องถิ่น ๒๕๖๑-๒๕๖๕ เพิ่มเติมครั้งที่ ๒ พ.ศ.๒๕๖๔ สมาชิกสภาฯท่านใดให้ความเห็นชอบ ขอให้ยกมือขึ้น

มติที่ประชุมสภาฯ เห็นชอบจำนวน ๑๙ เสียง งดออกเสียง ๑ เสียง

 ๕.๒ เรื่องพิจารณาการกำหนดจำนวนสมัยประชุมสามัญประจำปี พ.ศ.๒๕๖๔ ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป(๒๕๖๕)

ประธานสภาฯ ขอเชิญเลขานุการสภาได้ชี้แจงระเบียบที่เกี่ยวข้องให้ที่ประชุมทราบต่อไป

**เลขานุการสภาฯ** พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง(ฉบับที่ ๖) พ.ศ. ๒๕๕๒ มาตรา ๕๓ วรรคแรกกำหนดว่าในปีหนึ่งให้มี สมัยประชุมสามัญ สองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

 และมาตรา ๕๓ วรรคสี่ กำหนดว่าสมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๒ ข้อ ๒๐ นอกจากการประชุมครั้งแรกตามข้อ ๖ แล้ว การประชุมสภาท้องถิ่นมีสองประเภทคือ (๑) การประชุมสามัญ (๒) การประชุมวิสามัญ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาบังคับใช้โดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

 ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในที่ประชุมสามัญประจำปีอื่น หรือในสมัยประชุมวิสามัญก็ได้

ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใดแต่ละสมัยในปีนั้นมีกำหนดกี่วัน กับให้กำหนวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน การกำหนดสมัยประชุม และวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นที่กำหนด

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

 ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในที่ประชุมสามัญประจำปีอื่น หรือในสมัยประชุมวิสามัญก็ได้

**ประธานสภาฯ** ตามที่เลขานุการสภาฯได้ชี้แจงระเบียบฯให้ที่ประชุมทราบแล้ว มีสมาชิกสภาท่านใดจะสอบถามเพิ่มเติม หรือไม่

เมื่อไม่มีสมาชิกสภาองค์การบริหารส่วนตำบลย่านยาวจะสอบถามเพิ่มเติม ผมขอหารือที่ประชุมว่าในปี พ.ศ. ๒๕๖๔ สภาองค์การบริหารส่วนตำบลย่านยาว จะกำหนดสมัยประชุมสามัญกี่สมัย แต่ละสมัยกำหนดระยะเวลากี่วัน และวันเริ่มต้นประชุมสมัยประชุมสามัญประจำปีของแต่ละสมัยเป็นเมื่อใด

 และกำหนดวันเริ่มสมัยประชุมสามัญประจำปี พ.ศ. ๒๕๖๕ เป็นเมื่อใด มีระยะเวลากี่วัน

ขอให้ที่ประชุมได้นำเสนอข้อหารือ

**มติที่ประชุมสภาฯ** ได้หารือกันพอสมควร เห็นชอบกำหนดจำนวนสมัยประชุมสามัญประจำปี พ.ศ.๒๕๖๔ จำนวน ๔ สมัย ดังนี้

**สมัยประชุมสามัญสมัยที่ ๑ เริ่มวันที่ ๘ กุมภาพันธ์ ๒๕๖๔ มีระยะเวลา ๑๕ วัน**

 **สมัยประชุมสามัญสมัยที่ ๒ เริ่มวันที่ ๑๙ เมษายน ๒๕๖๔ มีระยะเวลา ๑๕ วัน**

 **สมัยประชุมสามัญสมัยที่ ๓ เริ่มวันที่ ๙ สิงหาคม ๒๕๖๔ มีระยะเวลา ๑๕ วัน**

 **สมัยประชุมสามัญสมัยที่ ๔ เริ่มวันที่ ๑๘ ตุลาคม ๒๕๖๔ มีระยะเวลา ๑๕ วัน**

**และกำหนดวันเริ่มสมัยประชุมสามัญประจำปีพ.ศ.๒๕๖๕ วันที่ ๗ กุมภาพันธ์ ๒๕๖๕ มีระยะเวลา ๑๕ วัน**

 **๕.๓ การพิจารณา กรณีแขวงทางหลวงชนบทสุโขทัย ขอเข้าทำประโยชน์ในเขตป่า ซึ่งอยู่ในเขตพื้นที่ขององค์การบริหารส่วนตำบลย่านยาว**

**ประธานสภาฯ** ด้วยแขวงทางหลวงชนบทสุโขทัยได้มีหนังสือที่ คค ๐๗๐๓.๖๕/ว ๑๙๐ ลงวันที่ ๒๗ มกราคม ๒๕๖๔ ขอความอนุเคราะห์สภาองค์การบริหารส่วนตำบลย่านยาวได้พิจารณาให้ความเห็น การขอทำประโยชน์ในเขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ ซึ่งอยู่ในเขตองค์การบริหารส่วนตำบลย่านยาว จำนวน ๑ โครงการ คือ ก่อสร้างสะพาน สท ๐๑๗ สะพานสมเจตนารมณ์ย่านยาว

ท้องที่หมู่ ตำบลย่านยาว อำเภอสวรรคโลก จังหวัดสุโขทัย เนื้อที่ ๖ ไร่ ๓๕ ตารางวา สำหรับรายละเอียดขอให้เลขานุการสภาฯได้แจ้งให้ที่ประชุมทราบ

**เลขานุการสภาฯ** การเข้าทำประโยชน์ในพื้นที่ป่าไม้ และขอผ่อนผันมติคณะรัฐมนตรีเมื่อวันที่ ๒๓ มิถุนายน ๒๕๖๓ ในกรณีที่ปรากฏว่ายังมีหน่วยงานราชการเข้าทำประโยชน์ในพื้นที่ป่าไม้ก่อนได้รับอนุญาต ซึ่งกรมป่าไม้ในการดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ในการขอเข้าทำประโยชน์ในพื้นที่ป่าก่อนได้รับอนุญาตนั้น กรมส่งเสริมการปกครองท้องถิ่นได้รับแจ้งจากกรมป่าไม้ว่า เพื่อให้การดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ มีแนวทางปฏิบัติที่ชัดเจน จึงได้กำหนดแนวทางปฏิบัติเพิ่มเติมดังนี้

 ๑. การกำหนดออกไปตรวจสอบสภาพป่า ให้หน่วยงานรับคำขอ พิจารณาวางแผนและจัดลำดับความสำคัญ และความพร้อมของผู้นำตรวจและผู้ตรวจสอบสภาพป่า(สำหรับหน่วยงานรับคำขอเป็นผู้ปฏิบัติ)

 ๒. หลังตรวจสอบสภาพป่าเรียบร้อยแล้ว หน่วยงานผู้รับคำขอจะต้องรวบรวมเอกสารหรือหลักฐานให้ครบถ้วนตามระเบียบและกฎหมายที่เกี่ยวข้อง ก่อนรายงานกรมป่าไม้ โดยให้กำหนดชื่อเรื่องดังนี้ "ขอส่งคำขอตามมติคณะรัฐมนตรี เมื่อวันที่ ๒๓ มิถุนายน ๒๕๖๓จำนวน ราย(สำหรับหน่วยงานรับคำขอเป็นผู้ปฏิบัติ)

 ๓. สำหรับการขอเข้าทำประโยชน์ในพื้นที่ป่า ตามาตรา ๔(๑) แห่งพระราชบัญญัติป่าไม้ พ.ศ.๒๔๘๔ ให้หน่วยงานรับคำขอ ดำเนินการตามหนังสือกรมป่าไม้ ที่ ทส ๑๖๐๒.๔๑/๓๖๐๑ ลงวันที่ ๑๙ กุมภาพันธ์ ๒๕๖๓ เรื่อง มอบอำนาจให้ผู้อำนวยการสำนักจัดการทรัพยากรป่าไม้ที่ ๑-๑๓และผู้อำนวยการสำนักจัดการทรัพยากรป่าไม้ทุกสาขา ปฏิบัติราชการแทนอธิบดีกรมป่าไม้(สำหรับหน่วยงานรับคำขอเป็นผู้ปฏิบัติ)

 ๔. เร่งดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ให้ทันภายในเวลา ๑๘๐ วัน นับตั้งแต่คณะรัฐมนตรีเห็นชอบ(สิ้นสุดการยื่นคำขอวันที่ ๑๙ ธันวาคม ๒๕๖๓) หากพ้นกำหนดจะพิจารณาดำเนินการตามกฎหมายอย่างเคร่งครัด ทั้งกับหน่วยงานเจ้าของโครงการและหน่วยงานที่เกี่ยวข้องที่เป็นผู้บังคับใช้กฎหมาย

 ในคำขออนุญาตเข้าทำประโยชน์ในเขตป่าไม้ ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ ข้อที่ (๑๒) จะต้องแนบหลักฐานที่แสดงผลการพิจารณาให้ความเห็นจากสภาองค์กรปกครองส่วนท้องถิ่นที่ป่านั้นตั้งอยู่ ซึ่งแขวงทางหลวงชนบทสุโขทัย ได้เสนอโครงการก่อสร้างสะพาน สท ๐๑๗ สะพานสมเจตนรมณ์ ท้องที่ หมู่ที่ - ตำบลย่านยาว อำเภอสวรรคโลก จังหวัดสุโขทัย เนื้อที่ ๖ ไร่ ๓๕ ตารางวา L ๗๐๑๘ ระวาง ๔๙๔๔ III จึงจะต้องขอความเห็นชอบการขอเข้าทำประโยชน์ในเขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ โดยเร่งรัดดำเนินการให้ทันเวลาตามมติคณะรัฐมนตรี เมื่อวันที่ ๒๓ มิถุนายน ๒๕๖๓

**ประธานสภาฯ** จะมีสมาชิกสภาฯท่านใดประสงค์ที่จะอภิปรายก่อนที่จะให้ลงมติหรือไม่

**ที่ประชุมสภาฯ** เห็นว่าโครงการที่เสนอเป็นการสร้างความเจริญให้กับตำบลย่านยาว ได้พัฒนาให้มีเส้นทางคมนาคมที่สะดวกมีความปลอดภัย และมีภูมิทัศน์ของหมู่ที่สะอาด จึงเห็นว่าเป็นโครงการที่เกิดประโยชน์ต่อประชาชนอย่างมากเห็นควรสนับสนุน

**ประธานสภาฯ** ต่อไปจะเป็นการลงมติให้ความเห็น ต่อกรณีแขวงทางหลวงชนบทสุโขทัยขอใช้ทำประโยชน์ในพื้นที่ป่า โครงการก่อสร้างสะพาน สท ๐๑๗ สะพานสมเจตนารมณ์ ท้องที่ หมู่ที่ - ตำบลย่านยาว อำเภอสวรรคโลก จังหวัดสุโขทัย เนื้อที่ ๖ ไร่ ๓๕ ตารางวา สมาชิกสภาฯท่านใดเห็นชอบตามที่เสนอ ขอให้ยกมือ

**มติที่ประชุมสภาฯ** เห็นชอบจำนวน ๑๙ เสียง งดออกเสียง ๑ เสียง

 ๕.๔ การพิจารณา กรณีแขวงทางหลวงสุโขทัย กรมทางหลวง ขออนุญาตเข้าทำประโยชน์ในพื้นที่ป่า ก่อสร้างทางหลวงหมายเลข ๑๐๑ ตอนควบคุม ๐๓๐๔ สวรรคโลก-ศรีสัชนาลัย ระหว่าง กม.๑๑๓+๐๔๔ - กม.๑๑๓+๑๓๔ ด้านขวาทาง

**ประธานสภาฯ** ด้วยแขวงทางหลวงสุโขทัย กรมทางหลวง ได้มีหนังสือที่ คค ๐๖๐๓๑/๓๕๗ ลงวันที่ ๒๙ มกราคม ๒๕๖๔ ขอให้นำเรื่องการขอใช้ที่ดินสงวน เพื่อเป็นที่เก็บวัสดุงานทาง ที่อยู่ในพื้นที่ป่าไม้ ซึ่งอยู่ในพื้นที่องค์การบริหารส่วนตำบลย่านยาว รายละเอียดของกฎหมาย ระเบียบ หนังสือสั่งการขอให้เลขานุการสภาฯได้แจ้งให้ที่ประชุมทราบ

**เลขานุการสภาฯ** การเข้าทำประโยชน์ในพื้นที่ป่าไม้ และขอผ่อนผันมติคณะรัฐมนตรีเมื่อวันที่ ๒๓ มิถุนายน ๒๕๖๓ ในกรณีที่ปรากฏว่ายังมีหน่วยงานราชการเข้าทำประโยชน์ในพื้นที่ป่าไม้ก่อนได้รับอนุญาต ซึ่งกรมป่าไม้ในการดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ในการขอเข้าทำประโยชน์ในพื้นที่ป่าก่อนได้รับอนุญาตนั้น กรมส่งเสริมการปกครองท้องถิ่นได้รับแจ้งจากกรมป่าไม้ว่า เพื่อให้การดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ มีแนวทางปฏิบัติที่ชัดเจน จึงได้กำหนดแนวทางปฏิบัติเพิ่มเติมดังนี้

 ๑. การกำหนดออกไปตรวจสอบสภาพป่า ให้หน่วยงานรับคำขอ พิจารณาวางแผนและจัดลำดับความสำคัญ และความพร้อมของผู้นำตรวจและผู้ตรวจสอบสภาพป่า(สำหรับหน่วยงานรับคำขอเป็นผู้ปฏิบัติ)

 ๒. หลังตรวจสอบสภาพป่าเรียบร้อยแล้ว หน่วยงานผู้รับคำขอจะต้องรวบรวมเอกสารหรือหลักฐานให้ครบถ้วนตามระเบียบและกฎหมายที่เกี่ยวข้อง ก่อนรายงานกรมป่าไม้ โดยให้กำหนดชื่อเรื่องดังนี้ "ขอส่งคำขอตามมติคณะรัฐมนตรี เมื่อวันที่ ๒๓ มิถุนายน ๒๕๖๓จำนวน ราย(สำหรับหน่วยงานรับคำขอเป็นผู้ปฏิบัติ)

 ๓. สำหรับการขอเข้าทำประโยชน์ในพื้นที่ป่า ตามาตรา ๔(๑) แห่งพระราชบัญญัติป่าไม้ พ.ศ.๒๔๘๔ ให้หน่วยงานรับคำขอ ดำเนินการตามหนังสือกรมป่าไม้ ที่ ทส ๑๖๐๒.๔๑/๓๖๐๑ ลงวันที่ ๑๙ กุมภาพันธ์ ๒๕๖๓ เรื่อง มอบอำนาจให้ผู้อำนวยการสำนักจัดการทรัพยากรป่าไม้ที่ ๑-๑๓และผู้อำนวยการสำนักจัดการทรัพยากรป่าไม้ทุกสาขา ปฏิบัติราชการแทนอธิบดีกรมป่าไม้(สำหรับหน่วยงานรับคำขอเป็นผู้ปฏิบัติ)

 ๔. เร่งดำเนินการตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ให้ทันภายในเวลา ๑๘๐ วัน นับตั้งแต่คณะรัฐมนตรีเห็นชอบ(สิ้นสุดการยื่นคำขอวันที่ ๑๙ ธันวาคม ๒๕๖๓) หากพ้นกำหนดจะพิจารณาดำเนินการตามกฎหมายอย่างเคร่งครัด ทั้งกับหน่วยงานเจ้าของโครงการและหน่วยงานที่เกี่ยวข้องที่เป็นผู้บังคับใช้กฎหมาย

 ในคำขออนุญาตเข้าทำประโยชน์ในเขตป่าไม้ ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ ข้อที่ (๑๒) จะต้องแนบหลักฐานที่แสดงผลการพิจารณาให้ความเห็นจากสภาองค์กรปกครองส่วนท้องถิ่นที่ป่านั้นตั้งอยู่ ซึ่งแขวงทางหลวงสุโขทัย กรมทางหลวง ได้เสนอโครงการทางหลวงหมายเลข ๑๐๑ ตอนควบคุม ๐๓๐๔ สวรรคโลก-ศรีสัชนาลัย ระหว่าง กม.๑๑๓+๐๔๔ - กม.๑๑๓+๑๓๔ ด้านขวา จึงจะต้องขอความเห็นชอบการขอเข้าทำประโยชน์ในเขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ โดยเร่งรัดดำเนินการให้ทันเวลาตามมติคณะรัฐมนตรี เมื่อวันที่ ๒๓ มิถุนายน ๒๕๖๓

**ประธานสภาฯ** จะมีสมาชิกสภาฯท่านใดประสงค์ที่จะอภิปรายก่อนที่จะให้ลงมติหรือไม่

**ที่ประชุมสภาฯ** ไม่มี

**ประธานสภาฯ** ต่อไปจะเป็นการลงมติให้ความเห็น ต่อกรณีแขวงทางหลวงสุโขทัย กรมทางหลวง ขอใช้ทำประโยชน์ในพื้นที่ป่า โครงการทางหลวงหมายเลข ๑๐๑ ตอนควบคุม ๐๓๐๔ สวรรคโลก-ศรีสัชนาลัย ระหว่าง กม.๑๑๓+๐๔๔ - กม.๑๑๓+๑๓๔ ด้านขวาทาง สมาชิกสภาฯท่านใดเห็นชอบตามที่เสนอ ขอให้ยกมือ

**มติที่ประชุมสภาฯ** เห็นชอบจำนวน ๑๙ เสียง งดออกเสียง ๑ เสียง

ระเบียบวาระที่ ๖ เรื่องอื่นๆ

 ๖.๑. แจ้งผลการดำเนินโครงการ การจ่ายขาดเงินสะสม โครงการปรับปรุงระบบจ่ายน้ำประปา หมู่ ๑ และหมู่ ๒

ประธานสภาฯ ตามที่สภาองค์การบริหารส่วนตำบลย่านยาวได้เห็นชอบให้จ่ายขาดเงินสะสมจัดทำโครงการปรับปรุงระบบจ่ายน้ำประปาหมู่ที่ ๑ และหมู่ที่ ๒ เป็นกรณีเร่งด่วนเพื่อแก้ไขปัญหาต้องย้ายท่อจ่ายน้ำประปาไปออกจากแนวเขตทางที่ก่อสร้างผิวทางจราจรสี่เลนแล้วนั้น ขณะนี้ได้ดำเนินการขณะนี้ได้ดำเนินการอย่างไรบ้างแล้ว ขอให้กองช่างได้แจ้งให้ที่ประชุมสภาฯได้ทราบ

ผู้อำนวยการกองช่าง เรียนท่านประธานสภาฯที่เคารพกระผม นายพันธุ์พิศุทธิ์ แป้นมั่น ตำแหน่งผู้อำนวยการกองช่าง ขอแจ้งความก้าวหน้าของโครงการดังกล่าวว่า ขณะนี้ได้ประกาศหาผู้รับจ้างในระบบ และได้ผ่านการพิจารณาผลแล้ว ซึ่งทางกองคลังได้มีหนังสือแจ้งให้ผู้ที่ได้รับการคัดเลือกว่าจ้างเข้ามาทำสัญญาเพื่อดำเนินโครงการต่อไปแล้ว และผมขออนุญาตท่านประธานสภาฯได้แจ้งผลการดำเนินโครงการต่างๆที่กำลังดำเนินการอยู่ให้สภาฯได้ทราบดังนี้

 (๑) โครงการวางท่อระบายน้ำพร้อมบ่อพัก หมู่ที่ ๔ ขณะนี้ผู้รับจ้างได้ดำเนินการเสร็จสิ้นแล้ว และได้แจ้งหนังสือส่งมอบงานแล้ว

 (๒) โครงการตามข้อบัญญัติงบประมาณประจำปี พ.ศ.๒๕๖๔ ตามแผนการดำเนินงาน จำนวน ๓ โครงการ ได้แก่ - โครงการก่อสร้างถนน ค.ส.ล.สายคลองตะคร้อ หมู่ที่ ๑๑

 - โครงการก่อสร้างถนน ค.ส.ล.สายซอยตากวาด หมู่ที่ ๑

 - โครงการก่อสร้างถนน ค.ส.ล.สายซอยตานวม หมู่ที่ ๕

ขณะนี้อยู่ระหว่างการทำราคากลางเพื่อเสนอให้เจ้าพนักงานพัสดุได้ดำเนินการตามระเบียบต่อไป

 สำหรับงานซ่อมไฟฟ้าสาธารณะ ปัจจุบันได้ตั้งกลุ่มไลน์แอปพลิเคชั่น สมาชิก อบต.ไว้ ฉะนั้น หากมีไฟฟ้าสาธารณะเกิดการขัดข้องที่หมู่ใด ขอความกรุณาสมาชิกสภาฯได้แจ้งรายละเอียดได้ทางกลุ่มไลน์ให้ด้วยครับ เพราะทางกองช่าง โดยช่างไฟฟ้า (นายสุริยันต์ จันทร์ตั้ง) และผู้ช่วยช่างไฟฟ้า จะได้ออกแผนในการซ่อมได้อย่างรวดเร็วต่อไป

ที่ประชุมสภาฯ รับทราบ

ประธานสภาฯ มีสมาชิกสภาฯท่านใดจะเสนอเรื่องต่อที่ประชุมสภาฯเพิ่มเติมอีกหรือไม่

ที่ประชุมสภาฯ ไม่มี

ปิดประชุมสภาฯ เวลา ๑๒.๐๐ น.

 (ลงชื่อ) ผู้จดบันทึกการประชุม

 (นายจารุกิตรติ์ นนทธิ)

 เลขานุการสภาองค์การบริหารส่วนตำบลย่านยาว

-----------------------------------------------------------------------------------------------

 คณะกรรมการตรวจรายงานการประชุม ได้ตรวจรายงานการประชุมสภาองค์การบริหารส่วนตำบลย่านยาว สมัยประชุมสามัญ สมัยที่ ๑ ครั้งที่ ๑ เมื่อวันที่ ๘ กุมภาพันธ์ ๒๕๖๔ ถูกต้องแล้ว

 (ลงชื่อ) กรรมการ) (ลงชื่อ) กรรมการ

 (นายเล็ก สุขมา) (นายสุทัศน์ ถมปักษ์)

 (ลงชื่อ กรรมการ

 (นางสิริรัฒน์ เบาบาง)

รับรองรายงานการประชุมสมัยประชุมสามัญ สมัยที่ ๑ ครั้งที่๑ เมื่อวันที่ ๘ กุมภาพันธ์ ๒๕๖๔